Projekts

**Ministru kabineta noteikumu projekta “Grozījumi Ministru kabineta 2015.gada 22.septembra noteikumos Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts ar mērķi noteikt kārtību, kādā ar 2018.gada 1.jūniju publiskās personas un iestādes tiks iekļautas Valsts ieņēmumu dienesta nodokļu maksātāju reģistrā, balstoties uz informāciju, kas tiks saņemta no Latvijas Republikas Uzņēmumu reģistra, ievērojot to, ka no 2018.gada 1.marta publisko personu un iestāžu saraksta vešanu nodrošina Latvijas Republikas Uzņēmumu reģistrs (turpmāk – Reģistrs), kā arī no 2018.gada 1.jūnija Reģistrs nodrošinās saraksta publisku pieejamību. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2012.gada 22.augusta rīkojuma Nr.398 “Par Koncepciju par vienotu valsts pārvaldes institucionālo vienību un saimnieciskas darbības veicēju reģistrāciju” 4.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015.gada 22.septembra noteikumi Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” (turpmāk – Ministru kabineta 2015.gada 22.septembra noteikumi Nr.537) nosaka kārtību, kādā nodokļu maksātājus un nodokļu maksātāju struktūrvienības, kas nav jāreģistrē Reģistrā, tai skaitā publiskās personas un valsts institūcijas, reģistrē VID.2017.gada 1.jūnijā Latvijas Republikas Saeima pieņēma likumu “Grozījumi likumā “Par Latvijas Republikas Uzņēmumu reģistru””, kura atsevišķas normas, kas nosaka Reģistra funkciju nodrošināt publisko personu un iestāžu saraksta (turpmāk – Saraksts) vešanu, stājās spēkā 2018. gada 1.martā.Atsevišķas normas, kas nosaka kārtību, kādā Reģistram jānodrošina saraksta ziņu pieejamību par tajā ierakstītajām publiskajām personām un iestādēm, stāsies spēkā 2018.gada 1.jūnijā.Savukārt 2017.gada 27.jūnijā jau stājās spēkā atsevišķas minētā likuma normas, kas nosaka regulējumu kārtībai, kādā Reģistrs ved Sarakstu. Saskaņā ar likuma “Par Latvijas Republikas Uzņēmumu reģistru” pārejas noteikumu 28.punktu VID līdz 2017.gada 31.decembrim bija jānodod visas savā rīcībā esošās Sarakstā ierakstāmās ziņas Reģistram. Šobrīd sarakstā ierakstāmās ziņas ir nodotas Reģistram. Likuma “Par Latvijas Republikas Uzņēmumu reģistru” pārejas noteikumu 29.punktā noteikts termiņš, kādā Sarakstā ierakstāmajām publiskajām personām un iestādēm jāprecizē Reģistrā jau pieejamās ziņas, kas būs iegūtas no VID, vai jāiesniedz Reģistram aktuālās trūkstošās ziņas, kas saskaņā ar šā likuma 18.18pantu ierakstāmas Sarakstā. Minētais pienākums publiskajām personām un iestādēm jāveic laika posmā no 2018.gada 1.marta līdz 2018.gada 1.aprīlim. Tādējādi saskaņā ar likumu “Par Latvijas Republikas Uzņēmumu reģistru” publisko personu un iestāžu jaunās reģistrācijas kārtības ieviešanai ir noteikti šādi termiņi: * VID nodod tā rīcībā esošās Sarakstā iekļaujamās ziņas Reģistram līdz 2017.gada 31.decembrim;
* Reģistrs nodrošina Saraksta vešanu (iespēja pieteikt ziņu ierakstīšanu Sarakstā, bet ne Saraksta publiska pieejamība) no 2018.gada 1.marta;
* Reģistrs nodrošina Saraksta publisku pieejamību no 2018.gada 1.jūnija.

2017.gada 16.novembrī Latvijas Republikas Saeima pieņēma likumu “Grozījumi likumā “Par nodokļiem un nodevām””, saskaņā ar kuru likuma “Par nodokļiem un nodevām” 15.1pants papildināts ar jaunu 1.1daļu, kas paredz, ka Uzņēmumu reģistrs publiskās personas un iestādes likumā “[Par Latvijas Republikas Uzņēmumu reģistru](https://likumi.lv/ta/id/72847-par-latvijas-republikas-uznemumu-registru)” un citos likumos noteiktajā kārtībā ieraksta publisko personu un iestāžu sarakstā un piešķir reģistrācijas numuru, kas vienlaikus ir arī nodokļu maksātāja reģistrācijas kods. Likuma “Par nodokļiem un nodevām” 15.1panta 1.1daļa stājās spēkā 2018.gada 1.martā.Saskaņā ar likuma “Par nodokļiem un nodevām” pārejas noteikumu 205.punktu, grozījumi likuma “Par nodokļiem un nodevām” 15.1panta astotajā un devītajā daļā attiecībā uz Reģistra funkciju nodrošināt informācijas pieejamību no publisko personu un iestāžu saraksta stāsies spēkā 2018.gada 1.jūnijā.Savukārt atbilstoši šī likuma pārejas noteikumu 206.punktam līdz 2018.gada 1.jūnijam VID turpinās reģistrēt kā nodokļu maksātājus publiskās personas un iestādes atbilstoši kārtībai, kāda ir noteikta līdz 2018.gada 1.martam. Laikā posmā no 2018.gada 1.marta līdz 31.maijam VID nodrošinās publisko personu un iestāžu publisko pieejamību.Ņemot vērā minēto, Ministru kabineta 2015.gada 22.septembra noteikumos Nr.537 ir nepieciešams veikt grozījumus ar mērķi precizēt regulējumu, kas paredz kārtību publisko personu un iestāžu reģistrācijai kā nodokļu maksātājiem Reģistrā un iekļaušanu VID nodokļu maksātāju reģistrā. Tādējādi ir izstrādāts Ministru kabineta noteikumu projekts “Grozījumi Ministru kabineta 2015.gada 22.septembra noteikumos Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā”” (turpmāk – noteikumu projekts). Noteikumu projektā ir paredzēts noteikt VID pienākumu ne vēlāk kā vienas darbdienas laikā pēc informācijas saņemšanas no Reģistra publiskās personas un iestādes iekļaut nodokļu maksātāju reģistrā, pamatojoties uz Reģistra sniegtajām ziņām. Reģistrs publiskās personas un iestādes ieraksta publisko personu un iestāžu sarakstā, piešķir reģistrācijas numuru, kas vienlaikus ir arī nodokļu maksātāja reģistrācijas kods, un minēto informāciju nodod VID iekļaušanai nodokļu maksātāju reģistrā. Tādejādi nav nepieciešams piešķirt atsevišķu nodokļu maksātāja reģistrācijas kodu, iekļaujot publiskās personas un iestādes VID nodokļu maksātāju reģistrā. Nododamo ziņu apjoms, ko Reģistrs ieraksta publisko personu un iestāžu sarakstā, ir pietiekams publisko personu un iestāžu iekļaušanai nodokļu maksātāju reģistrā. Savukārt, gadījumā, ja, veicot nodokļu administrēšanas pasākumus, VID ir konstatējis, ka ir nepieciešamas papildu ziņas, VID pieprasa tās, sazinoties ar publiskām personām un iestādēm. Nodokļu jautājumu risināšanai, t.sk., nodokļu maksātāju struktūrvienības reģistrācijai vai slēgšanai, publiskām personām un iestādēm jāvēršas VID. Gadījumā, ja ir nepieciešams publisko personu vai iestādi reģistrēt kā nodokļu maksātāja struktūrvienību, VID ir jāiesniedz Ministru kabineta 2015.gada 22.septembra noteikumu Nr.537 3.pielikums “Struktūrvienību reģistrācijas lapa” un VID Ministru kabineta 2015.gada 22.septembra noteikumu Nr.537 23.punktā noteiktajā kārtībā valsts institūcijas struktūrvienību reģistrē nodokļu maksātāju reģistrā. Šajā gadījumā piešķir nodokļu maksātāja struktūrvienības reģistrācijas kodu Ministru kabineta 2015.gada 22.septembra noteikumu Nr.537 21.punktā noteiktajā kārtībā. Gadījumos, kad nepieciešams jau esošu valsts institūcijas struktūrvienību izveidot par patstāvīgu institūciju kā atsevišķu nodokļu maksātāju, atbilstoši Ministru kabineta 2015.gada 22.septembra noteikumu Nr.537 19.punktā noteiktajai kārtībai nepieciešams vērsties VID valsts institūcijas struktūrvienības slēgšanai. Savukārt Reģistrā tiek pieteikta jau kā patstāvīga valsts institūcija, par kuru Reģistrs izdara ierakstu publisko personu un iestāžu sarakstā un piešķir reģistrācijas numuru, kas vienlaikus ir arī nodokļu maksātāja reģistrācijas kods. Tādējādi arī šāda valsts institūcija tāpat kā jebkura jauna valsts institūcija tiek iekļauta VID nodokļu maksātāju reģistrā ar Reģistrā piešķirtu nodokļu maksātāja reģistrācijas kodu.Publiskās personas un iestādes attiecībā uz ar nodokļu piemērošanu saistītām darbībām izmanto nodokļu maksātāja reģistrācijas kodu, savukārt publisko personu un iestāžu struktūrvienību reģistrācijas koda izmantošana ir stipri ierobežota, jo šie kodi vairāk ir nepieciešami VID, lai viennozīmīgi identificētu attiecīgo struktūrvienību, kuras adresē var būt uzstādīts kases aparāts, vai, piemēram, norādīt informāciju preču piegādes dokumentā par preču nosūtīšanu uz konkrēto nodokļu maksātāja struktūrvienību.Noteikumu projektā ir redakcionāli precizēts Ministru kabineta 2015.gada 22.septembra noteikumu Nr.537 21.punkts, papildinot to ar apakšpunktu, kurā atsevišķi ir izdalīta nodokļu maksātāja struktūrvienības reģistrācijas koda piešķiršanas kārtība.Ziņas, ko Reģistrs nodod VID, veicot ierakstus publisko personu un iestāžu sarakstā, nodod bez maksas Reģistra darbību regulējošajos normatīvajos aktos noteiktajā kārtībā.VID nodrošinās publisko personu un iestāžu iekļaušanu nodokļu maksātāju reģistrā noteikumu projektā noteiktajā kārtībā pēc 2018.gada 1.jūnija. VID nodrošinās nodokļu maksātāju reģistrā iekļauto publisko personu un iestāžu publisko pieejamību arī pēc 2018.gada 1.jūnija.Noteikumu projektā ir veikti precizējumi Ministru kabineta 2015.gada 22.septembra noteikumos Nr.537 attiecībā uz kārtību, kādā izslēdz nodokļu maksātāju no VID nodokļu maksātāju reģistra, gadījumā, ja nodokļu maksātājs iesniedz VID ziņojumu par nodokļu maksātāja izslēgšanu no nodokļu maksātāju reģistra (8.pielikums).Šobrīd atbilstoši likuma “Par nodokļiem un nodevām” 15.panta trešās daļas 8.punktā noteiktajam komercsabiedrībām, kooperatīvajām sabiedrībām un citām privāto tiesību juridiskajām personām ir pienākums iesniegt Reģistram VID izsniegtu izziņu par nodokļu maksājumu samaksu, ja likvidējamai komercsabiedrībai, kooperatīvajai sabiedrībai un citai privāto tiesību juridiskajai personai ir veikti visi normatīvajos aktos noteiktie pasākumi kreditoru prasību apmierināšanai, šīs prasības ir apmierinātas un iesniegts slēguma finanšu pārskats, t.i., likvidējoties, jābūt nokārtotām nodokļu maksātāja saistībām. Ievērojot to, ka arī šobrīd praksē, veicot VID reģistrējamās personas izslēgšanu no VID nodokļu maksātāju reģistra, VID pārbauda, vai attiecīgais nodokļu maksātājs ir nokārtojis nodokļu maksātāja saistības, savukārt minēto prasību nenosaka normatīvie akti, ir nepieciešams Ministru kabineta 2015.gada 22.septembra noteikumos Nr.537 noteikt, ka nodokļu maksātāju izslēdz no VID nodokļu maksātāju reģistra, ja nodokļu maksātājs ir nokārtojis nodokļu maksātāja saistības, t.i., iesniedzis nodokļu jomu regulējošos normatīvajos aktos paredzētās nodokļu deklarācijas un pārskatus, veicis nodokļu maksājumu samaksu, iesniedzis ziņas par darba ņēmēju darba tiesisko attiecību izbeigšanu un tml.Noteikumu projektā ir redakcionāli precizēts Ministru kabineta 2015.gada 22.septembra noteikumu Nr.537 8.pielikuma 1.punkts. Spēkā esošajos Ministru kabineta 2015.gada 22.septembra noteikumos Nr.537 lietotie termini un noteikumu projektā lietojamie termini atbilst likuma “Par nodokļiem un nodevām” 15.1panta 1.1daļā (stājās spēkā 2018. gada 1.martā) lietotajai terminoloģijai. Noteikumu projekts ir attiecināms uz visām publiskām personām un iestādēm, kas nodrošina izpildvaras funkciju veikšanu. |
| 3. | Projekta izstrādē iesaistītās institūcijas un publiskas personas kapitālsabiedrības | VID. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kopumā apzināto publisko personu un iestāžu sarakstā ierakstāmo tiesību subjektu skaits ir 1108. Tie ir subjekti, kas ir reģistrēti nodokļu maksātāju reģistrā un ziņas par tiem ir publiski pieejamas VID tīmekļa vietnē.Savukārt, ievērojot informāciju par iepriekšējiem gadiem, prognozējams, ka vidēji gadā dibina 10 jaunus subjektus, kas būtu iekļaujami publisko personu un iestāžu sarakstā. Pamatojoties uz informāciju par iepriekšējiem pieciem gadiem, prognozējams, ka no VID reģistrētajiem nodokļu maksātājiem vidēji gadā no VID nodokļu maksātāju reģistra tiek izslēgti 55 nodokļu maksātāji. |
| 2. | Tiesiskā regulējuma ietekme uz tautsaimniecību un administratīvo slogu | Subjektiem, kas iekļaujami publisko personu un iestāžu sarakstā, administratīvais slogs nepalielināsies – nemainīsies tiesības un pienākumi, kā arī veicamās darbības. VID reģistrētajām personām, kas tiek izslēgti no VID nodokļu maksātāju reģistra, administratīvais slogs nepalielināsies – nemainīsies tiesības un pienākumi, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| t.sk. transportlīdzekļa ekspluatācijas nodoklis | 0 | 0 | 0 | 0 | 0 |
| t.sk. uzņēmumu vieglo transportlīdzekļu nodoklis | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Izmaiņu veikšanai 2018.gadā, kas saistītas ar datu saņemšanu no Reģistra uzturētā Saraksta, izmantojot Reģistra nodrošināto informācijas pieejamības mehānismu, un izvietošanu VID informācijas sistēmās, nepieciešams finansējums 82 246 EUR apmērā, tajā skaitā:* 72 600 EUR izmaiņām Nodokļu informācijas sistēmā (NIS);
* 5 761 EUR – VID Publiskojamā datu bāzē (PDB);
* 3 245 EUR – Datu noliktavas sistēmā (DNS);
* 640 EUR – Elektroniskās deklarēšanas sistēmā (EDS).
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2018.gadā nepieciešamo izmaiņu iestrādei VID informācijas sistēmās nepieciešamo finansējumu 82 246 EUR apmērā paredzēts nodrošināt Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2018.gada 2.janvārī publicēta Finanšu ministrijas tīmekļa vietnē sadaļā “Sabiedrības līdzdalība”<http://www.fm.gov.lv/lv/sabiedribas_lidzdaliba/>tiesibu\_aktu\_projekti/nodoklu\_politika/#project440. |
| 2. | Sabiedrības līdzdalība projekta izstrādē | Iebildumi un priekšlikumi nav saņemti. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VID un Reģistrs. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nesašaurina VID līdzšinējās funkcijas un uzdevumus, jo VID iekļaus publiskās personas un iestādes VID nodokļu maksātāju reģistrā. Nav ietekmes uz jaunu institūciju izveidi, esošu institūciju likvidāciju vai reorganizāciju.Nav nepieciešams veidot jaunas darba vietas, noteikumu projekts tiks realizēts esošo cilvēkresursu ietvaros. |
| 3. | Cita informācija | Nav. |

Finanšu ministra vietā –

zemkopības ministrs Jānis Dūklavs

Hvaleja 67122044

Oksana.Hvaleja@vid.gov